hotchpotch/miracl-hf-unified huggingface dataset:
সোমেশ্বরী নদী (ধর্মপাশা)
সোমেশ্বরী নদী (ধর্মপাশা) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ ও নেত্রকোনা জেলায় প্রবাহিত একটি নদী। নদীটির দৈর্ঘ্য ৬৭ কিলোমিটার, গড় প্রস্থ ১০৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৬।
সেন্ট্রাল ব্যুরো অফ ইনভেস্টিগেশন
সেন্ট্রাল ব্যুরো অফ ইনভেস্টিগেশন (সিবিআই) ভারতের একটি গোয়েন্দা এবং নিরাপত্তা সংস্থা যা একযোগে দেশের প্রধানমন্ত্রী ফেডারেল আইন প্রয়োগকারী সংস্থা হিসেবে কাজ করে। এটা ভারত সরকারের আওতাভুক্ত একটি সংস্থা।
গাঙ্গেয় ফাসা
গাঙ্গেয় ফাসা (বৈজ্ঞানিক নাম:"Setipinna phasa") () হচ্ছে Engraulidae পরিবারের "Setipinna" গণের একটি স্বাদুপানির মাছ।
এদের দেহ লম্বা ও দৃঢ়ভাবে চাপা। পৃষ্ঠীয় ও উদরীয় দেখতে ধনুকের মত বাঁকানো।
বাংলাদেশের নদীর মোহনায় এবং ভারত ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
সোমেশ্বরী নদী (শ্রীবর্দী)
সোমেশ্বরী নদী (শ্রীবর্দী) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের শেরপুর জেলায় প্রবাহিত একটি নদী। নদীটির দৈর্ঘ্য ২৩ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৭।
সোমেশ্বরী নদী (দ্ব্যর্থতা নিরসন)
সোমেশ্বরী নদী দ্বারা সাধারণত নিচের নদীগুলোকে বোঝায়।
নদী
বাংলাদেশের ছাত্র সংগঠনসমূহের তালিকা
বাংলাদেশের রাজনৈতিক দলগুলো তাদের সংগঠনের নিয়ন্ত্রণে কিছু সহ-সংগঠন পরিচালনা করে থাকে, এগুলোর মধ্যে শিক্ষার্থীদের জন্য ছাত্র সংগঠন অন্যতম। বাংলাদেশের স্বাধীনতা ও স্বাধিকার আন্দোলনে এসব ছাত্র সংগঠনের যথেষ্ট অবদান রয়েছে।
হার্টসফিল্ড-জ্যাকসন আটলান্টা আন্তর্জাতিক বিমানবন্দর
হার্টসফিল্ড-জ্যাকসন আটলান্টা আন্তর্জাতিক বিমানবন্দর (ATL) পৃথিবীর সর্ববৃহৎ বিমানবন্দর যা মার্কিন যুক্তরাষ্ট্রের জর্জিয়ায় অবস্থিত এবং এটি ১৯৯৮ সাল থেকে বিরাজমান। দৈনিক প্রায় ২,৬০,০০০ যাত্রী আরোহী এই বিমানবন্দরে আসেন। এখানে জাতীয় ও আন্তর্জাতিক, একত্রে ২০৭ টি ফটক রয়েছে।
"দি আটলান্টা স্পিডওয়ে" নামে ২৮৭ একর জমির উপর এটি গড়ে ওঠে।
২০১৫ সালে এই বিমানবন্দরটি সম্প্রসারণ এবং সংস্কারের লক্ষে সংশ্লিষ্ট কর্তৃপক্ষ একাধিক প্রকল্প হাতে নেয়।
এই বিমানবন্দরে জাতীয় ও আন্তর্জাতিক মিলিয়ে, সর্বমোট প্রায় ৬,৩০,০০০ বর্গমিটার যায়গা যাত্রিদের জন্য বরাদ্দ আছে। এয়ারলাইন্স সমূহের জন্য বরাদ্দকৃত ফটকগুলো হল:
কেসি অ্যাফ্লেক
ক্যালেব কেসি ম্যাগুইয়ার অ্যাফ্লেক-বোল্ট (, যিনি কেসি অ্যাফ্লেক নামে পরিচিত, জন্ম: ১২ আগস্ট, ১৯৭৫) হলেন একজন মার্কিন অভিনেতা ও পরিচালক। তিনি ১৯৮৮ সালে পিবিএস-এর "লেমন স্কাই" টেলিভিশন চলচ্চিত্রে শিশু শিল্পী হিসেবে তার অভিনয় জীবন শুরু করেন। ১৯৯০ সালে তিনি "দ্য কেনেডিজ অফ ম্যাসাচুসেট্‌স" মিনিসিরিজে অভিনয় করেন। পরবর্তীতে তিনি গুস ভ্যান স্যান্ট পরিচালিত তিনটি চলচ্চিত্র - "টু ডাই ফর" (১৯৯৫), "গুড উইল হান্টিং" (১৯৯৭) ও "গেরি" (২০০২) এবং স্টিভেন সোডারবার্গ পরিচালিত তিনটি কমেডি চলচ্চিত্র - "ওশান্‌স ইলেভেন" (২০০১), "ওশান টুয়েলভ" (২০০৪) ও "ওশান থার্টিন" (২০০৭) এ অভিনয় করেন। তিনি প্রথম কেন্দ্রীয় চরিত্রে অভিনয় করেন স্টিভ বুসেমি পরিচালিত কমেডি-নাট্য চলচ্চিত্র "লোনসাম জিম" (২০০৬) চলচ্চিত্রে।
কেসি অ্যাফ্লেক ১৯৭৫ সালের ১২ আগস্ট ফালমাউথ, ম্যাসাচুসেট্‌স এ জন্মগ্রহণ করেন। তার পিতা টিমথি বায়ার্স অ্যাফ্লেক এবং মাতা ক্রিস্টোফার অ্যানি (বোল্ডট)। তার উপনাম "অ্যাফ্লেক" একটি স্কটিশ উপনাম। তার পূর্বপুরুষদের অনেকে ইংরেজ, আইরিশ, এবং সুইস। তার মা র‍্যাডক্লিফ কলেজ এবং হার্ভার্ড বিশ্ববিদ্যালয়ে পড়াশুনা করেছেন এবং একজন প্রাথমিক স্কুল শিক্ষক। তার বাবা বিভিন্ন সময় বিভিন্ন রকম কাজ করতেন, যেমন অটো মেকানিক, কাঠমিস্ত্রী, বুকি, ইলেক্ট্রিশিয়ান, বারটেন্ডার ও হার্ভার্ড বিশ্ববিদ্যালয়ের দ্বাররক্ষক। ১৯৬০ সালের মাঝামাঝিতে তিনি থিয়েটার কোম্পানি অফ বোস্টন এর মঞ্চ ব্যবস্থাপক, পরিচালক, লেখক ও অভিনেতা হিসেবে কাজ করেন।
কুয়াংতুং
কুয়াংতুং (সরলীকৃত ) গণপ্রজাতন্ত্রী চীনের একটি প্রদেশ। প্রদেশটি দক্ষিণ চীন সাগরের উপকূলে অবস্থিত। ইংরেজি অক্ষরে একে Canton বা Kwangtung হিসেবে লেখা হত। ২০০৫ সালের জানুয়ারি মালে কুয়াংতুং প্রদেশ হনান ও সিছুয়ান প্রদেশকে পেছনে ফেলে চীনের সবচেয়ে জনবহুল প্রদেশে পরিণত হয়। এখানে প্রায় ৮ কোটি স্থায়ী বাসিন্দা আছে এবং প্রায় ৩ কোটি অভিবাসী আছে যারা বছরে ৬ মাসেরও বেশি সময় এখানে বাস করে। ২০১০ সালের আদমশুমারি অনুযায়ী এখানে ১০ কোটি ৪৩ লক্ষ লোকের বাস, যা চীনের মোট জনসংখ্যার ৭.৭৯ শতাংশ। প্রদেশের রাজধানী কুয়াংচৌ এবং অর্থনৈতিক কেন্দ্র শেনচেন চীনের সবচেয়ে জনবহুল ও গুরুত্বপূর্ণ শহরগুলির একটি।
১৯৮৯ সাল থেকে কুয়াংতুং চীনের সব প্রদেশের মধ্যে সবচেয়ে বেশি মোট অভ্যন্তরীণ উৎপাদনের ক্রমতালিকার শীর্ষে অবস্থান করছে। রাষ্ট্রীয় পরিসংখ্যান অনুযায়ী ২০১৪ সালে কুয়াংতুঙের মোট অভ্যন্তরীণ উৎপাদন ছিল ৬৭৮ হাজার কোটি চীনা রেনমিনবি, বা ১.১ ট্রিলিয়ন মার্কিন ডলার। এর অর্থনীতির আকার প্রায় মেক্সিকোর অর্থনীতির সমান। চীনের মোট উৎপাদনের প্রায় ১২% যোগান দেয় কুয়াংতুং। এখানে বহু চীনা ও আন্তর্জাতিক কর্পোরেশনের সদর দপ্তর ও কারখানা অবস্থিত। রাজধানী কুয়াংচৌতে নিয়মিতভাবে চীনে বৃহত্তম আমদানি-রফতানি মেলা, যার নাম ক্যান্টন মেলা, অনুষ্ঠিত হয়।
তেলি ফাসা
তেলি ফাসা (বৈজ্ঞানিক নাম:"Setipinna taty") হচ্ছে Engraulidae পরিবারের "Setipinna" গণের একটি স্বাদুপানির মাছ।
দেহ মাঝারি লম্বা এবং গভীরভাবে চাপা। পৃষ্ঠীয় এবং উদরীয় অংশ প্রায় উত্তল। তুণ্ড সামান্য অভিক্ষিপ্ত। চোখ ত্বকের নিচে ঢাকা থাকে।
বাংলাদেশের নদীর মোহনায় এবং ভারত ও মায়ানমারে পাওয়া যায়। বাংলাদেশের সুন্দরবনের মোহনায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
অলোক বর্মা
অলোক কুমার বর্মা (জন্ম:১৪ জুলাই, ১৯৫৭) হলেন ভারতের সেন্ট্রাল ব্যুরো অফ ইনভেস্টিগেশনের বর্তমান এবং ২৭ তম প্রধান কর্মকর্তা। তিনি ২০১৭ সালের ১৯ জুলাই এই কাজে নিযুক্ত হন। তিনি আইপিএস অফিসার ছিলেন তিনি পূর্বে দিল্লি পুলিশ কমিশনার এবং দিল্লির তিহার কেন্দ্রীয় কারাগারের মহাপরিচালক ছিলেন। তিনি তার উদারতা জন্য পরিচিত হয়।
আইমন নদী
আইমন নদী বা আখিলা নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আইমন-আখিলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০১।
বাঁকা চোয়াল ফাসা
বাঁকা চোয়াল ফাসা (বৈজ্ঞানিক নাম: "Thryssa purava") হচ্ছে Engraulidae পরিবারের "Thryssa" গণের একটি স্বাদুপানির মাছ।
এদের দেহ আয়তকার ও দৃঢ়ভাবে চাপা। পৃষ্ঠীয় ও উদরীয় দেখতে (ধনুকের মত) বাঁকানো।
বাংলাদেশের নদীর মোহনায় এবং ভারত এর পূর্ব উপকূলে ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
মোবারি নদী
মোবারি নদী বা আইমন-মোবারি নদী বা ঠাডাকুড়া নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আইমন-মোবারি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০২।
চেনোচ
চেনোচ (বৈজ্ঞানিক নাম: "Chanos chanos") () হচ্ছে Chanidae পরিবারের "Chanos" গণের একটি স্বাদুপানির মাছ।
দেহ লম্বা, মধ্যম চাপা এবং পেট বরাবর কোন স্কুট থাকে না। মুখ ছোট; দাঁত নেই।
গ্রীষ্মমণ্ডলীয় ইন্দো-পশ্চিম প্রশান্ত মহাসাগরে এদের পাওয়া যায়। নদী এবং নদী মোহনা ছাড়াও জোয়ার-ভাটা প্লাবিত অঞ্চলে পাওয়া যায়। বাংলাদেশে এটি বিদেশী মাছ হিসাবে পরিচিত।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
বিড়ালের জাতের তালিকা
এই বিড়ালের জাতের তালিকায় অন্তর্ভূক্ত বিড়াল সমূহ শুধুমাত্র গৃহপালিত এবং গৃহপালিত ও বন্য বিড়ালের হাইব্রিড বা সংমিশ্রণ। International Progressive Cat Breeders Alliance (IPCBA) মোতাবেক ২০১৬ সাল পর্যন্ত ৭৩টি জাতের বিড়াল তালিকা ভূক্তি হয়েছে। অন্যদিকে The International Cat Association (TICA) অনুযায়ী ৫৮ টি, এবং Cat Fanciers' Association (CFA) অনুযায়ী ৪৪টি, এবং Fédération Internationale Féline (FIFe) অনুযায়ী ৪৩ টি জাত তালিকা ভূক্ত হয়।
ছোট লোমের বিড়াল এবং বড় লোমের বিড়াল কোনো আলাদা জাতের হিসেবে গণ্য নয় বরং ধরণ হিসেবে আলাদা বলে চিহ্নিত করা হয়।
আড়িয়াল খাঁ নদী
আড়িয়াল খাঁ নদী বাংলাদেশের উত্তর-কেন্দ্রীয় অঞ্চলের কিশোরগঞ্জ ও নরসিংদী জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আড়িয়াল খাঁ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৩।
ফুচিয়েন
ফুচিয়েন (; pronounced ) গণপ্রজাতন্ত্রী চীনের একটি প্রদেশ। এটি চীনের দক্ষিণ-পূর্ব উপকূলে অবস্থিত। ফুচিয়েন প্রদেশের উত্তরে 
চচিয়াং, পশ্চিমে চিয়াংশি ও দক্ষিণে কুয়াংতুং প্রদেশগুলি অবস্থিত। 
ফুচিয়েন নামটি থাং রাজবংশের শাসনামলে প্রদেশটিতে অবস্থিত দুইটি শহরের নাম থেকে এসেছে। এগুলি হল ফুচৌ এবং চিয়েনচৌ। প্রদেশটির জনগণ প্রধানত হান চীনা জাতির লোক হলেও এটি চীনের সবচেয়ে বেশি সাংস্কৃতিক ও ভাষাগত বৈচিত্র্যসমৃদ্ধ প্রদেশগুলির একটি।
ফুচিয়েন প্রদেশের অধিকাংশ গণপ্রজাতন্ত্রী চীন সরকারের শাসনাধীন হলেও কিনমেন ও মাৎসু দ্বীপপুঞ্জ দুইটি তাইওয়ান তথা চীন প্রজাতন্ত্রের অধীনে রয়েছে, সেখানেও এগুলিকে তাইওয়ানের ফুচিয়েন প্রদেশের অন্তর্গত বলে গণ্য করা হয়।
দক্ষিণ-পূর্ব চীনের ফুচিয়েন প্রদেশ থেকেই সবচেয়ে বেশি চীনা বিদেশে পাড়ি জমিয়েছে। প্রদেশটিকে এখনও স্থানীয় উচ্চারণে হোক্কিয়েন প্রদেশ নামে ডাকা হয়।
হুয়ানকো ই. ইরাওস্কেন বিমানবন্দর
হুয়ানকো ই. ইরাওস্কেন বিমানবন্দর ("Juancho E. Yrausquin Airport") (IATA: SAB, ICAO: TNCS) ডাচ-ক্যারেবীয় দ্বীপের একটি বিমানবন্দর। পারতপক্ষে এই বিমানবন্দরটি পৃথিবীর সবচেয়ে ছোট বিমানবন্দর।
এই বিমানবন্দরটি পৃথিবীর ক্ষুদ্রতম বানিজ্যিক বিমানবন্দর, যার রানওয়ে মাত্র ৪০০ মি. (১৩১২ ফুট) দীর্ঘ।
রানয়ের দৈর্ঘ্য কম বলে জেট চালিত বিমান এখানে নামতে অক্ষম। তবে "STOL" ("শর্ট টেকঅফ এন্ড ল্যান্ডিং") বিমান যেমন DHC-6, BN-2, এবং হেলিকাপ্টার এখানে প্রায়ই দেখা যায়।
ইলিশমারী নদী
ইলিশমারী নদী বাংলাদেশের উত্তর-কেন্দ্রীয় অঞ্চলের ঢাকা জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইলিশমারী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৬।
মেচী নদী
মেচী নদী হল নেপাল ও ভারতের মধ্য দিয়ে প্রবাহিত হওয়া একটি আন্তঃসীমান্তনদী। এটি নেপালে উৎপন্ন হয়েছে। নদীটি মহানন্দা নদীর সঙ্গে মিলিত হয়েছে।
মেচী নদী নেপালের মহাভারত শৈলশ্রেণী থেকে উৎপন্ন হয়ে ভারতের বিহার রাজ্যের নেপাল সীমান্ত অতিক্রম করে ভারতে প্রবেশ করেছে। এর পর এটি প্রবাহিত হয়ে মহানন্দা নদীর সঙ্গে মিলিত হয়েছে।
ভারতের আগ্নেয়গিরির তালিকা
এই তালিকাটি ভারতের সক্রিয়, সুপ্ত এবং নিষ্ক্রিয় আগ্নেয়গিরির তালিকা:
টাউন হল, কলকাতা
কলকাতা টাউন হল ১৮১৩ সালে স্থপতি ও বাস্তুশিল্পী মেজর - জেনেরাল জন গারস্টিন (১৭৫৬ - ১৮২০) দ্বারা নির্মিত রোমান ডোরিক স্থাপত্যের একটি ভবন, যা লটারি থেকে তোলা ৭০০,০০০ টাকায় বানানো হয়েছিল ইউরোপীয়দের সামাজিক জমায়েতের জন্য।
বহিঃক্ষরা গ্রন্থি
বহি:ক্ষরা গ্রন্থি হচ্ছে সেইসব গ্রন্থি যারা নালীর মাধ্যমে এপিথেলিয়ালের উপরিভাগে পদার্থ উৎপন্ন এবং ক্ষরণ করে। বহি:ক্ষরা গ্রন্থির উধাহরনের মধ্যে আছে ঘাম, মুখের লালা, স্তন, সেরুমিনাস, লেক্রিমাল, সেবাসিয়াস এবং মিউকাস। বহি:ক্ষরা গ্রন্থি মানুষের দেহের দুই প্রকার গ্রন্থির মধ্যে একটি, অপরটি হচ্ছে অন্তঃক্ষরা গ্রন্থি যা তাদের পদার্থগুলকে সরাসরি রক্তে ক্ষরণ করে। যকৃত এবং অগ্ন্যাশয় উভয় অন্তঃক্ষরা এবং বহিঃক্ষরা গ্রন্থি; তারা বহি:ক্ষরা গ্রন্থি কারন তারা পিত্ত এবং অগ্ন্যাশয় রস উভয়ই একসারি নালীর মাধ্যমে গ্যাস্ট্রোইনটেস্টাইনাল ট্র্যাক্টে ক্ষরণ করে এবং অন্তঃক্ষরা গ্রন্থি কারন তারা অন্যান্য পদার্থ সরাসরি রক্তে ক্ষরণ করে।
বহি:ক্ষরা গ্রন্থি একটি গ্রন্থি অংশ ও একটি নালী অংশ ধারণ করে, যার গঠনকে গ্রন্থির শ্রেণীবিন্যাস করার জন্য ব্যবহার করা যায়
বহি:ক্ষরা গ্রন্থি গুলোকে তাদের ক্ষরণের পদ্ধতির উপর ভিত্তি করে অ্যাপোক্রাইন গ্রন্থি, মেরোক্রাইন গ্রন্থি ও হলোক্রাইন গ্রন্থি নামে ভাগ করা যায়
মুনলাইট (২০১৬-এর চলচ্চিত্র)
মুনলাইট (বাংলা: চাঁদের আলো) বেরি জেনকিন্স পরিচালিত ২০১৬ সালের নাট্য চলচ্চিত্র। টারেল আলভিন ম্যাকক্রেনির অপ্রকাশিত নাটক "ইন মুনলাইট ব্ল্যাক বয়েজ লুক ব্লু" অবলম্বনে ছবিটির চিত্রনাট্য লিখেছেন বেরি জেনকিন্স। এতে শ্রেষ্ঠাংশে অভিনয় করেছেন ট্রেভান্তে রোডস, আন্দ্রে হল্যান্ড, জেনেল মোনি, অ্যাস্টোন স্যান্ডারস, ঝারেল জেরমি, নাওমি হ্যারিস, মাহেরশালা আলী, আলেক্স হিবার্ট।
২০১৬ সালের ২ সেপ্টেম্বর তেলুরিড চলচ্চিত্র উৎসবে ছবিটির প্রিমিয়ার হয়। পরে এটুফোরের পরিবেশনায় ছবিটি ২১ অক্টোবর যুক্তরাষ্ট্রে মুক্তি পায়।
মুনলাইট মুক্তির পর সর্বোপরি সমালোচকদের প্রশংসা অর্জন করে। ছবিটি ৭৪তম গোল্ডেন গ্লোব পুরস্কার এ সেরা নাট্য চলচ্চিত্রের পুরস্কার লাভ করে এবং আরও পাঁচটি বিভাগে মনোনয়ন লাভ করে। ছবিটি শ্রেষ্ঠ চলচ্চিত্রসহ আটটি বিভাগে একাডেমি পুরস্কার লাভ করে।
মুনলাইট অস্কারে শ্রেষ্ঠ চলচ্চিত্র পুরস্কার বিজয়ী প্রথম চলচ্চিত্র যেখানে সকল অভিনয়শিল্পীরা কৃষ্ণাঙ্গ, প্রথম এলজিবিটি চলচ্চিত্র এবং শ্রেষ্ঠ চলচ্চিত্র পুরস্কার বিজয়ী দ্বিতীয় সর্বনিম্ন আয়করা চলচ্চিত্র (প্রথম স্থানে দ্য হার্ট লকার)। শ্রেষ্ঠ পার্শ্ব অভিনেতা বিভাগে পুরস্কার জয়ী মাহেরশালা আলী প্রথম মুসলিম হিসেবে অভিনয়ের জন্য অস্কার লাভ করেন।মুনলাইট চলচ্চিত্রের সুর ও সঙ্গীত পরিচালনা করেছেন নিকোলাস ব্রিটেল।
দেশি মলা
দেশি মলা (বৈজ্ঞানিক নাম:"Amblypharyngodon microlepis") () হচ্ছে Cyprinidae পরিবারের "Amblypharyngodon" গণের একটি স্বাদুপানির মাছ।
এই প্রজাতির মাছের দেহ লম্বা ও চাপা প্রকৃতির। উদর গোলাকার। মুখ স্বাভাবিক, কিছুটা উর্ধাভিমুখী। এর লেজ দুইবিভক্ত।
বাংলাদেশের স্থির বা স্রোতযুক্ত উভয় পানিতে পাওয়া যায়। এছাড়া ভারত, মালয়েশিয়া, মায়ানমার, নেপাল, পাকিস্তানের স্বাদুপানিতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ভবানীগঞ্জ সরকারি কলেজ
ভবানীগঞ্জ সরকারি কলেজ বাংলাদেশের রাজশাহী বিভাগের একটি কলেজ। এটি রাজশাহী বিভাগের, রাজশাহী জেলার বাগমারা উপজেলার ভবানীগঞ্জ পৌরসভায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
এখানে উচ্চ মাধ্যমিক, ডিগ্রি পাশ, স্নাতক ডিগ্রি পড়ার ব্যবস্থা আছে।
ফাখরুল আরেফিন খান
ফাখরুল আরেফিন খান হলেন একজন বাংলাদেশী চলচ্চিত্র নির্মাতা। তিনি লালন সাঁইকে নিয়ে প্রামাণ্যচিত্র "হকের ঘর" নির্মাণ করেন। তার পরিচালিত প্রথম চলচ্চিত্র "ভুবন মাঝি" (২০১৭) সরকারি অনুদান লাভ করে। তার পরিচালিত "আল-বদর" জাতীয় চলচ্চিত্র পুরস্কারে শ্রেষ্ঠ প্রামাণ্যচিত্রের পুরস্কার লাভ করে।
ফাখরুল আরেফিন বাউল সাধক লালন সাঁইয়ের জীবনী নিয়ে "হকের ঘর" প্রামান্যচিত্র নির্মাণ করেন। পরে ২০১১ সালে বাংলাদেশের স্বাধীনতা যুদ্ধ চলাকালীন পাকিস্তানী সেনাবাহিনীর সহযোগীদের নিয়ে প্রামাণ্যচিত্র "আল-বদর" এবং বঙ্গবন্ধু শেখ মুজিবুর রহমানের ৭ মার্চের ভাষণের উপর প্রামাণ্যচিত্র "দ্য স্পীচ" নির্মাণ করেন। "আল-বদর" শ্রেষ্ঠ প্রামাণ্যচিত্র হিসেবে "লোকনায়ক কাঙাল হরিনাথ" এর সাথে যৌথভাবে জাতীয় চলচ্চিত্র পুরস্কার লাভ করে। ২০১৭ সালের ৩ মার্চ তার পরিচালিত "ভুবন মাঝি" চলচ্চিত্রটি মুক্তি পায়। ছবিটি বাংলাদেশ সরকারের অনুদানে নির্মিত। চলাকালীন এক বাউলের জীবন এই চলচ্চিত্রের মূল বিষয়বস্তু। এতে মুখ্য চরিত্রে অভিনয় করেছেন পরমব্রত চট্টোপাধ্যায়, অপর্ণা ঘোষ, মাজনুন মিজান।
শিশা বহুমুখী উচ্চ বিদ্যালয়
শিশা বহুমুখী উচ্চ বিদ্যালয় বাংলাদেশের রাজশাহী বিভাগে অবস্থিত একটি মাধ্যমিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
এটি নওগাঁ জেলার অন্তর্গত পোরশা উপজেলার, মুশিদপুর ইউনিয়নের শিশা বাজারে এই বিদ্যালয়টি অবস্থিত।
বিদ্যালয়টিতে তিনটি ছোট ভবন রয়েছে। এ বিদ্যালয়ের খেলার মাঠটি বিদ্যালয় হতে প্রায় আধা কিলোমিটার দূরে অবস্থিত। বর্তমানে প্রায় ৫২০ জন শিক্ষার্থী, ১৩ জন সাধারন শিক্ষক ও ৪ জন কারিগরি বিভাগের শিক্ষক, একজন ৩য় শ্রেনীর কর্মচারী ও ২ জন ৪র্থ শ্রেনীর কর্মচারী রয়েছে এই বিদ্যালয়ে।
প্রতি বছর প্রায় ১৫০ জন শিক্ষার্থী, ৬ষ্ঠ শ্রেনীতে ভর্তি হয়। বিদ্যালয়ে শিক্ষার্থীদের কলা, বিজ্ঞান ও কারিগরি বিভাগে শিক্ষা দেওয়া হয়। বিদ্যালয়টিতে বর্তমানে প্রধান শিক্ষক হিসেবে কর্মরত রয়েছেন জনাব মোঃ শহীদুল ইসলাম। সহকারী প্রধান শিক্ষক হিসেবে কর্মরত রয়েছেন, জনাব মোঃ মকলেছুর রহমান। এছাড়াও আরো ১১ জন সহকারী শিক্ষক কর্মরত আছেন। এছাড়াও বিদ্যালয়ে মোঃ আশরাফুল আলম শাহ্ চৌধুরী এর সভাপতিত্বে ১০ জনের একটি ব্যবস্থাপনা কমিটি রয়েছে।
১৯৬৪ সালে শিশা প্রাথমিক বিদ্যালয় থেকে ছয়ফুদ্দীন শাহ্ এর নেতৃত্বে ৮ম শ্রেনী পর্যন্ত শিশা নিম্ন মাধ্যমিক বিদ্যালয় নামে বিদ্যালয়টি যাত্রা শুরু করে। বিংশ শতাব্দীর প্রথম দিকে শিশা হাটে একটি মক্তবে শিক্ষা প্রদান করা হতো। ১৯২৪ সালে শামসুদ্দীন আহমেদ শাহ্ চৌধুরী মক্তবটি সেখান থেকে সরিয়ে নিয়ে সেখানে নিজস্ব সম্পত্তিতে শিশা প্রাথমিক বিদ্যালয় প্রতিষ্ঠিত করেন।
পরবর্তীতে ১৯৬৪ সালে ছয়ফুদ্দীন শাহ্ এর উদ্দোগ্যে ৮ম শ্রেনী পর্যন্ত শিশা নিম্ন মাধ্যমিক বিদ্যালয় নামে বিদ্যালয়টি যাত্রা শুরু করে। এই বিদ্যালয়ের উন্নয়নে অন্যতম ভূমিকা পালন করেন, নূর মোহাম্মদ খলিফা।। পরবর্তীতে এই বিদ্যালয়ে দশম শ্রেনী পর্যন্ত শিক্ষা দেওয়া হয় ও নাম শিশা মাধ্যমিক বিদ্যালয় ও পরবর্তীতে ২০০৮ সাল পর্যন্ত শিশা দ্বিমুখী উচ্চ বিদ্যালয় নামে পরিচিত ছিল। ২০০৮ সালে বিদ্যালয়টিতে কারিগরি বিভাগ চালু করা হলে এর নাম পরিবর্তন করে, শিশা বহুমুখী উচ্চ বিদ্যালয় রাখা হয়।
ফ্যাকাসে মলা
ফ্যাকাসে মলা (বৈজ্ঞানিক নাম:"Amblypharyngodon mola") () হচ্ছে Cyprinidae পরিবারের "Amblypharyngodon" গণের একটি স্বাদুপানির মাছ।
এই প্রজাতির মাছের দেহ মাঝারি লম্বা ও চাপা। পৃষ্ঠীয় ভাগ উদরীয় ভাগ অপেক্ষা অধিক উত্তল। উদর গোলাকার। মুখ মধ্যম প্রকৃতির, কিছুটা উর্ধাভিমুখী।
বাংলাদেশের স্থির বা স্রোতযুক্ত উভয় পানিতে পাওয়া যায়। এছাড়া ভারত, মালয়েশিয়া, মায়ানমার, নেপাল, পাকিস্তানের স্বাদুপানিতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
সর্পমাথা
সর্পমাথা () হচ্ছে স্বাদু পানির মাছের একটি পরিবারের নাম। এরা আফ্রিকা এবং এশিয়ার স্থানীয় মাছ। এরা হচ্ছে লম্বা দেহ এবং সাপের ন্যায় মাথা বিশিষ্ট।
এবার শবর
এবার শবর ২০১৫ সালে নির্মিত একটি বাংলা রহস্য-গোয়েন্দা-থ্রিলার চলচ্চিত্র। শীর্ষেন্দু মুখোপাধ্যায়ের "ঋণ" উপন্যাস অবলম্বনে চলচ্চিত্রটি পরিচালনা করেছেন অরিন্দম শীল এবং প্রযোজনা করেছে রিলায়েন্স এন্টারটেইনমেন্টস ও মুন্ডাস সার্ভিসেস। চলচ্চিত্রটিতে মিতালি ঘোষ নামে এক উচ্চবিত্ত পরিবারের নারীর খুনের তদন্ত করতে গিয়ে পুলিশ-গোয়েন্দা শবর দাশগুপ্তের জেরায় বেরিয়ে আসে কিছু লজ্জাজনক সত্য। এতে অভিনয়ে করেছেন শাশ্বত চট্টোপাধ্যায়, স্বস্তিকা মুখোপাধ্যায়, আবির চট্টোপাধ্যায় প্রমুখ। চলচ্চিত্রটি মুক্তি পায় ২০১৫-এর ২ জানুয়ারি।
স্বাদুপানির মাছ
স্বাদুপানির মাছ বা মিঠা পানির মাছ () হচ্ছে সেই ধরনের মাছ যাদের জীবনের কিছু বা সব সময় স্বাদু পানি যেমন, নদী বা হ্রদে বাস করে যেগুলোর লবণাক্ততা ০.০৫% এর কম। এই পরিবেশ, নানাভাবে সামুদ্রিক অবস্থার থেকে পৃথক, সবচেয়ে সুস্পষ্ট পার্থক্য হচ্ছে লবণাক্ততার মাত্রার মধ্যে পার্থক্য। স্বাদু জলে বেঁচে থাকার জন্য, মাছ শারীরবৃত্তীয় অভিযোজনের একটি পরিসীমা প্রয়োজন।
সব পরিচিত মাছের প্রজাতির ৪১.২৪% স্বাদুপানিতে পাওয়া যায়। এটি প্রাথমিকভাবে সম্ভব হয় বিক্ষিপ্ত আবাসস্থলের দ্রুত প্রজাত্যায়নের কারণে।. যখন পুকুর ও হ্রদের সঙ্গে কাজের প্রয়োজন পড়ে, দ্বীপ জৈব-ভূগোল অধ্যয়নরত হিসাবে প্রজাত্যায়নের একই মৌলিক মডেল ব্যবহার করা হতে পারে।
মোহাম্মদ আবদুল মতিন (বীর প্রতীক)
মো. আবদুল মতিন (জন্ম: অজানা - মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. আবদুল মতিনের জন্ম মৌলভীবাজার জেলার সদর উপজেলার রসুলপুর গ্রামে। তাঁর বাবার নাম মো. আলফু মিয়া এবং মায়ের নাম সখিনা খাতুন। তাঁর স্ত্রীর নাম আর্জুমান্দআরা চৌধুরী। তাঁর দুই ছেলে, দুই মেয়ে।
১৯৭১ সালে পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন মো. আবদুল মতিন । তিনি কোম্পানি কমান্ডার ছিলেন। মুক্তিযুদ্ধ শুরু হলে তিনি যোগ দেন যুদ্ধে। প্রতিরোধযুদ্ধ শেষে ভারতে ২ নম্বর সেক্টরে স্টাফ অফিসার হিসেবে কাজ করেন।
১৯৭১ সালের এপ্রিল মাসের মাঝামাঝি প্রতিরোধযুদ্ধকালে চট্টগ্রাম জেলার অন্তর্গত চট্টগ্রাম-ঢাকা রেলপথে সীতাকুণ্ডের পর মাস্তাননগর যুদ্ধ হয়। এ যুদ্ধের জন্য মো. আবদুল মতিনকে পাঠানো হয় ঢাকা-চট্টগ্রাম রেল-সড়ক বন্ধ করে দেওয়ার জন্য। তিনি প্রথমে প্রতিরক্ষা অবস্থান নেন কুমিল্লা আর ফৌজদারহাট ক্যাডেট কলেজের মাঝামাঝি জায়গায়। এখানে তিনি জিয়াউর রহমানকে (বীর উত্তম)সাহায্যার্থে পাঠানো হয়। সেখানে কী করতে হবে সে বিষয়ে বিস্তারিত বুঝিয়ে দেন খালেদ মোশাররফ (বীর উত্তম)। 
প্রথম ডিফেন্স চারদিন ধরে রাখতে পেরেছিলেন মুক্তিযোদ্ধারা। তারপর পিছিয়ে সীতাকুণ্ডে পরবর্তী ডিফেন্স নেন তারা। সীতাকুণ্ডে সপ্তাহখানেক থাকার পর মাস্তাননগরে ডিফেন্স নেন মুক্তিযোদ্ধারা। সেখানে সাত দিন ছিলেন মুক্তিযোদ্ধারা। শেষ দিন সূর্য ওঠার আগে খুব ভোরবেলায় গোলাগুলির শব্দ পেয়ে নজরুল ইসলামকে নিয়ে মেশিনগান পোস্টে যান আবদুল মতিন। 
সেখানে যাওয়ার পর গোলাগুলির প্রচণ্ডতা বেড়ে যায়। সারা দিন চলার পর সন্ধ্যার দিকে দেখা গেল পেছনেও গোলাগুলি হচ্ছে। ডান এবং বাম দিক থেকেও মুক্তিযোদ্ধাদের অবস্থানে পাকিস্তানি সেনারা এসে গেছে। সে সময়ে মুক্তিযোদ্ধা দলের মেশিনগান পোস্টর প্রধান ছিলেন আবু শামার। তিনি এক সময়ে এসে আবদুল মতিনকে একটি অস্ত্র দেন যাতে ধরা পড়লে তিনি আত্মহত্যা করতে পারি। এ যুদ্ধে সাহসিকতার পরিচয় দেন আবদুল মতিন।
চিকিৎসাবৈজ্ঞানিক নীতিশাস্ত্র
চিকিৎসাবৈজ্ঞানিক নীতিশাস্ত্র () হল চিকিৎসার মান ও প্রয়োগের ক্ষেত্রে নৈতিক মূলনীতিসংক্রান্ত বিদ্যা। একটি পাণ্ডিত্যপূর্ণ শাখা হিসেবে , চিকিৎসাবৈজ্ঞানিক নীতিশাস্ত্র বাস্তব জ্ঞানের ব্যবহারিক প্রয়োগ এবং সেই সাথে তার ইতিহাস, দর্শন ও সমাজবিজ্ঞান বিষয়ক কাজগুলোকে পরিবেষ্টন করে রাখে।
ঐতিহাসিকভাবে, পাশ্চাত্য চিকিৎসাবৈজ্ঞানিক নীতিশাস্ত্র অনাদিকাল হতে চলে আসা চিকিৎসকদের দায়িত্ব নির্দেশিকা যেমন হিপ্পোক্রাতুসীয় (hippocratic) শপথ, প্রাচীন খ্রিস্টীয় শিক্ষার প্রতি ইঙ্গিত প্রদর্শন করতে পারে। চিকিৎসাবৈজ্ঞানিক নীতিশাস্ত্রের প্রথম গ্রন্থ হল "Formula Comitis Archiatrorum", যেটি ৫ম শতাব্দীতে অস্ট্রোগথিক রাজা Theodoric the Great এর রাজত্বকালে প্রকাশিত হয়েছিল। মধ্যযুগ এবং আধুনিক যুগের প্রথমদিকে এই নীতিশাস্ত্র সমৃদ্ধকরণের ক্ষেত্রে ইসলামী পন্ডিত ইসহাক ইবন আলী আল-রুহাহী যিনি চিকিৎসাবৈজ্ঞানিক নীতিশাস্ত্র বিষয়ক প্রথম বই "সালুক আলত্বাবীব" লিখেন ),ইবনে সিনা ("আল কানুন ফিতত্বীব") এবং মুহাম্মদ ইবনে যাকারিয়া আল রাজী (পাশ্চাত্যে যিনি "আল রাজী" বলে পরিচিত), ইহুদি চিন্তাবিদ মুসা বিন মাইমুন, রোমান ক্যাথলিক চিন্তাবিদ টমাস অ্যাকুইনাস এবং বিশ্লেষণভিত্তিক ক্যাথলিক নৈতিক ধর্মতত্ত্বের ভূমিকা অপরিসীম। এই বুদ্ধিবৃত্তিক ঐতিহ্য ক্যাথলিক, ইসলামী এবং ইহুদি চিকিৎসাবৈজ্ঞানিক নীতিশাস্ত্রে অব্যাহত থাকে।
অষ্টাদশ এবং ঊনবিংশ শতাব্দীতে এসে চিকিৎসাবৈজ্ঞানিক নীতিশাস্ত্র আরো আত্মসচেতনতামূলক বক্তব্য হিসেবে আবির্ভুত হয়েছে। ইংল্যান্ডে টমাস পার্সিবাল নামে এক চিকিৎসক ও লেখক চিকিৎসাবৈজ্ঞানিক নীতিশাস্ত্রের প্রথম নিয়মগুলোকে একটি ছকে লিপিবদ্ধ করতে পেরেছিলেন। তিনি ১৭৯৪ সালে এ নীতি সম্বলিত একটি পুস্তিকা প্রণয়ন করেন এবং ১৮০৩ সালে এর একটি বিস্তারিত সংস্করণ প্রকাশ করেন যেখানে তিনি "চিকিতসা নীতি" এবং "চিকিতসা সংক্রান্ত আইন" এই পরিভাষাগুলি ব্যবহার করেন। অনেকে আবার পার্সিবালের এই নীতি ব্যক্তিগত চিকিৎসকদের সম্মানের ক্ষেত্রে মাত্রাতিরিক্ত প্রতিরক্ষামূলক বলে মন্তব্য করেন। জেফ্রি বারলেন্ট হলেন এই সব সমলোচকদের একজন, যিনি মনে করতেন চিকিৎসকদের সম্মানীর ক্ষেত্রে পার্সিবালের নীতি চিকিৎসক সমাজের মধ্যে প্রতিযোগিতার অভাব সৃষ্টি করে।
১৮২৫ সালে ব্রিটিশ পার্লামেন্টে "Apothecaries Act" পাশ হয়। এই আইনের মাধ্যমে ঔষধবিদ সমাজের আওতায় সকল ঔষধবিদদেরকে বাধ্যতামূলক শিক্ষানবিশি এবং প্রথাগত যোগ্যতার প্রমান দিতে হতো। ব্রিটেনে এটাই ছিল চিকিৎসা পেশার নিয়ন্ত্রণের শুরু।
১৮৪৭ সালে আমেরিকান মেডিকেল অ্যাসোসিয়েশন পার্সিবালের কাজের উপর বহুলাংশে ভিত্তি করে প্রথম নীতিশাস্ত্র গ্রহন করে। এই ২০ শতাব্দীতে এসে জোসেফ ফ্লেচারের মত চিন্তাবিদদের হাত ধরে একটি স্বতন্ত্র উদার সনাতন পন্থা চলতে থাকে,যখন ধর্মনিরপেক্ষ মতাদর্শীরা ক্যাথলিক নীতিশাস্ত্র থেকে অনেকখানি গ্রহণ করে নেয়। ১৯৬০ ও ৭০ এর দশকে উদার তত্ত্ব এবং পদ্ধতিগত ন্যায়বিচারের উপর ভিত্তি করে চিকিৎসাবৈজ্ঞানিক নীতিশাস্ত্র এক নাটকীয় স্থানান্তরের মধ্য দিয়ে জৈবনীতিতে উন্নীত হয়।
সুপরিচিত চিকিৎসাবৈজ্ঞানিক নীতিশাস্ত্র উল্লেখ রয়েছে:
হনান
হনান () গণপ্রজাতন্ত্রী চীনের একটি প্রদেশ। এটি দেশটির মধ্যভাগে অবস্থিত। দেশটির একাক্ষরিক সংক্ষিপ্ত নাম "" (yù "ইউ"), যা হান রাজবংশের শাসনামলে চৌ রাজ্যের ইউচৌ নামক প্রদেশের নাম থেকে নেওয়া হয়েছে। যদিও "হনান" () শব্দের অর্থ "নদীর দক্ষিণে", প্রদেশটির প্রায় এক-চতুর্থাংশ পীত নদীর উত্তরে অবস্থিত।
হনান প্রদেশকে প্রায়ই "চুংইউয়ান" বা "চুংচৌ" () নামে ডাকা হয়, যার অর্থ "কেন্দ্রীয় সমভূমি" বা "মধ্যভূমি"। হনানকে চীনা সভ্যতার জন্মস্থান হিসেবে গণ্য করা হয়। এর ৩০০০ বছরেরও বেশি ইতিহাস লিপিবদ্ধ আছে। এটি ১০০০ বছর আগ পর্যন্তও চীনের সাংস্কৃতিক, অর্থনৈতিক ও রাজনৈতিক কেন্দ্র ছিল। অনেক ঐতিহ্যবাহী বস্তু এখানে এখনও দেখতে পাওয়া যায়। এদের মধ্যে আছে শাং রাজবংশের রাজধানী শহর ইন শহরের ধ্বংসাবশেষ এবং শাওলিন মন্দির। চীনের যে আটটি ঐতিহাসিক রাজধানী আছে, তাদের মধ্যে চারটিই হনান প্রদেশে অবস্থিত (লুওইয়াং, আনিয়াং, খাইফেং ও চেংচৌ)।
হনান প্রদেশের আয়তন । এটি জনবহুল ও উর্বর উত্তর চীন সমভূমির এক বিরাট অংশ জুড়ে অবস্থিত। এর প্রতিবেশী প্রদেশগুলি হচ্ছে শাআনশি, শানশি, হপেই, শানতুং, আনহুই এবং হুপেই। হনান চীনের ৩য় সর্বোচ্চ জনবহুল প্রদেশ' এর জনসংখ্যা প্রায় ১০ কোটি। হনান যদি একটি সার্বভৌম দেশ হত তবে এটি জনসংখ্যা অনুযায়ী বিশ্বের ১২শ বৃহত্তম দেশ হত, মেক্সিকোর পরে এবং ভিয়েতনামের আগে।
হনান চীনের ৫ম বৃহত্তম প্রাদেশিক অর্থনীতি। চীনের অন্তর্ভাগের প্রদেশগুলির মধ্যে এর অর্থনীতি বৃহত্তম। কিন্তু পূর্বের ও কেন্দ্রের প্রদেশগুলির তুলনায় হনানের মাথাপিছু মোট অভ্যন্তরীণ উৎপাদন কম। তাই হনানকে চীনের স্বল্পোন্নত অঞ্চলগুলির একটি হিসেবে গণ্য করা হয়। হনানের অর্থনীতি এখনও অ্যালুমিনিয়াম ও কয়লার খনির উপর নির্ভরশীল, যেগুলির মজুদ দিন দিন হ্রাস পাচ্ছে। অন্যান্য প্রধান অর্থনৈতিক কর্মকাণ্ডের মধ্যে আছে কৃষিকাজ, ভারী শিল্প, পর্যটন এবং খুচরা বিক্রি। প্রদেশটির উচ্চ-প্রযুক্তিগত শিল্প (High-tech) এবং সেবা খাত অনুন্নত; এগুলি মূলত চেংচৌ ও লুওইয়াং শহরের মধ্যেই সীমিত।
বিঙেনের হিলডেগার্ড
বিঙেনের হিলডেগার্ড (ইংরেজি Hildegard of Bingen), সাধু বেনেডিক্টের পর্যায় (; ; ১০৯৮ – ১৭ সেপ্টেম্বর ১১৭৯), যিনি সাধু হিলডেগার্ড এবং রাইনের ভবিষ্যৎদ্রষ্টা নামেও পরিচিত, ছিলেন বেনেডিক্টীয় পর্যায়ের একজন জার্মান মঠ-পরিচালিকা। তিনি একাধারে একজন লেখিকা, সঙ্গীত রচয়িতা, দার্শনিক, খ্রিস্টান আধ্যাত্মবাদী, ভবিষ্যৎদ্রষ্টা এবং বহুশাস্ত্রজ্ঞ ছিলেন। জার্মানিতে তাঁকে বিজ্ঞানসম্মত প্রাকৃতিক ইতিহাস গবেষণার প্রতিষ্ঠাতা হিসেবে গণ্য করা হয়।
হিলডেগার্ডকে ১১৩৬ সালে তার সহযোগী নানরা "ম্যাজিস্ট্রা" নির্বাচিত করেন। তিনি ১১৫০ সালে রুপের্টসবের্গ এবং ১১৬৫ সালে আইবিঙেন শহরে মঠ প্রতিষ্ঠা করেন। Hildegard তিনি "ওর্দো ভির্তুতুম" (Ordo Virtutum) নামের একটি ধর্মীয় নাটক রচনা করেন, যা সম্ভবত এখন পর্যন্ত টিকে আছে এরকম সবচেয়ে পুরনো নৈতিকতা নাটক তিনি ধর্মতত্ত্ব, উদ্ভিদবিদ্যা ও ঔষধবিদ্যা সংক্রান্ত রচনা, চিঠিপত্র, গণপ্রার্থনা সঙ্গীত, কবিতা লিখেছেন। একই সাথে তিনি তাঁর গ্রন্থ স্কিভিয়ুসের রুপের্টসবের্গ পান্ডুলিপির ক্ষুদ্রাকৃতির অলংকরণগুলিও পরিদর্শন করেন এছাড়াও তিনি লিংগুয়া ইগনোতা নামের একটি নির্মিত ভাষা উদ্ভাবন করেন।
রোমান ক্যাথলিক গির্জার বিভিন্ন শাখা তাকে বহু শতাব্দী ধরেই সাধু হিসেবে চিহ্নিত করে এসেছে। ২০১২ সালের ৭ অক্টোবর পোপ ১৬শ বেনেডিক্ট তাকে মরণোত্তর ডক্টর অফ চার্চ উপাধি দেন।
দেওয়ান তৈমুর রাজা চৌধুরী
দেওয়ান তৈমুর রাজা চৌধুরী (জন্ম: ১৯১৭- মৃত্যু: ১৯৯৭) হলেন একজন বাংলাদেশী মরমী গীতকার, রাজনীতিবিদ ও প্রাক্তন সংসদ সদস্য। ১৯৭৯ সালে গঠিত জিয়াউর রহমান মন্ত্রীসভার যোগাযোগ প্রতিমন্ত্রী ছিলেন।
তৈমুর রাজা চৌধুরী সিলেট জেলার বিশ্বনাথ থানার ঐতিহ্যবাহী রামপাশা গ্রামে ১৯১৭ সালের ৫ই নভেম্বর রোজ শুক্রবার জন্ম গ্রহন করেন। তাঁর পিতার নাম দেওয়ান একলিমুর রাজা চৌধুরী এবং মায়ের নাম মেহেরজান বানু । তার পিতামহ জগত বিখ্যাত মরমি কবি দেওয়ান হাছন রাজা চৌধুরী। তার প্রাথমিক শিক্ষা গ্রামের রাজাগঞ্জ প্রাথমিক বিদ্যালয়ে শুরু হয়। সেখানে কিছুদিন অধ্যয়নের পর তাকে ধর্মীয় শিক্ষা দেওয়ার জন্য সিলেট সরকারি আলীয়া মাদ্রাসায় ভর্তি হন। অত্র মাদ্রসায় তিনি বাংলা উর্দু আরবী ও ফার্সি ভাষায় জ্ঞান লাভ করেন। এরপর তিনি সিলেট রসময় উচ্চ বিদ্যালয় ও সিলেট সরকারী উচ্চ বিদ্যালয়ে লেখাপড়া করেন অতপর তিনি সিলেট ঐতিহ্যবাহী সরকারী মুরারিচাঁদ কলেজে লেখাড়া করেন। কলেজ জীবনের সহপাটীদের মধ্যে উল্লেখযোগ্য ছিলেন জেনারেল আতাউল গনি ওসমানী, ড. মোহাম্মদ আব্দুর রশীদ ও আমীনুর রশীদ চৌধুরী।
দেওয়ান তৈমুর রাজা চৌধুরী কর্মজীবনে প্রথম দিকে তাঁর পিতার আসামের আলিজান কোল মাইন, থিপুরার রূপামুখী, সোনামুখী এবং সিলেটের মৌলভী বাজার চা বাগানের পরিচালনার দায়িত্ব গ্রহন করেন পরিচালক হিসাবে। তিনি ১৯৪৭ থেকে ১৯৫০ সাল পর্যন্ত তিন বছর অনারারী ম্যাজিস্ট্রেটের দায়িত্ব পালন করেন। বৃটিশ শাসনামলে তিনি তিন বছর ঋন শালিসী বোডের সদস্য হিসাবে দায়িত্ব পালন করেন ।
দেওয়ান তৈমুর রাজা চৌধুরী ছাত্র জীবন থেকেই রাজনীতির সাথে জরিত ছিলেন। তিনি আসাম প্রাদেশিক মুসলিম ছাত্র ফেডারেশনের সম্পাদক ছিলেন। এরপর সিলেট পৌরসভার চেয়ারম্যান নির্বাচিত হন। ১৯৪৬ গনভোটে আসাম প্রাদেশিক পরিষদের সদস্য নির্বাচিত হন। সে সময় তিনি কিছুদিন আসাম প্রাদেশিক মুসলিম লীগের ভারপ্রাপ্ত সাধারন সম্পাদকের দায়িত্ব পালন করেন। ১৯৪৭ সালের পর পাকিস্তান প্রাদেশিক পরিষদের সদস্য লাভ করেন এবং খাজা নাজিম উদ্দীনের মন্ত্রী সভার সংসদীয় সম্পাদক নিযুক্ত হন। তিনি এ দায়িত্ব একনাগারে ৬বছর পালন করেন। তিনি কিছুদিন সিলেট জেলার বেসরকারী জেল পরিদর্শক ছিলেন দেওয়ান তৈমুর রাজা চৌধুরী ১৯৬৫ সালে বিশ্বনাথ, জগন্নাতপুর, নবীগঞ্জ নির্বাচনী এলাকা হতে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭৯ সালের জাতীয় সংসদ নির্বাচনে বি এন পির ধানের শীষের প্রাথী হয়ে সিলেট-৭ আসনের (দক্ষিন সুরমা-বিশ্বনাথ) নির্বাচনী এলাকার সংসদ সদস্য নির্বাচিত হলে তিনি জিয়াউর রহমানের মন্ত্রী সভার যোগাযোগ প্রতিমন্ত্রীর দায়িত্ব পালন করেন।
নিউক্লীয় বিদ্যুৎ উৎপাদন কেন্দ্র
নিউক্লীয় বিদ্যুৎ উৎপাদন কেন্দ্র বা পারমাণবিক বিদ্যুৎ উৎপাদন কেন্দ্র একটি তাপবিদ্যুৎ কেন্দ্র যার তাপ উৎস একটি পারমাণবিক চুল্লী। অন্যসব প্রচলিত তাপ বিদ্যুৎ কেন্দ্রের মত এর তাপ দিয়েও বাষ্প উৎপন্ন করা হয় এবং উৎপাদিত বাষ্প একটি বৈদ্যুতিক উৎপাদক বা জেনারেটরে সংযুক্ত স্টীম টারবাইন ঘুরিয়ে বিদ্যুৎ তৈরি করে। ২০১৪ সালের ২৩ এপ্রিল তারিখের আইএইএ (IAEA) প্রতিবেদন মতে ৩১ টি দেশে ৪৩৫ টি পারমাণবিক বিদ্যুৎ চুল্লির কর্মকাণ্ড পরিচালনা হচ্ছে। পরমাণু শক্তি কেন্দ্র সাধারণত বেস লোড স্টেশন হিসেবে বিবেচনা করা হয় যেহেতু জ্বালানি মোট উৎপাদন খরচের একটি ছোট অংশ। অপারেশন এবং রক্ষণাবেক্ষণ এবং জলবিদ্যুৎ স্টেশন সহ জ্বালানী খরচ তুলনামূলক কম হওয়ায় বেস লোড ক্ষমতা সরবরাহকারী হিসেবে এরা উপযুক্ত। নিউক্লিয় জ্বালানীর বর্জ্য ব্যাবস্থাপনার খরচ যদিও অনির্ধারিত।
১৯৪৮ সালের ৩ সেপ্টেম্বর যুক্তরাষ্ট্রের টেনেসি অঙ্গরাজ্যে ওকে ব্রিজের এক্স-১০ গ্রাফাইট চুল্লী ছিল প্রথম পারমাণবিক শক্তিকেন্দ্র যেখানে প্রথমবারের জন্য পারমাণবিক শক্তি দ্বারা উৎপন্ন বিদ্যুৎ দিয়ে একটি আলোর বাল্ব জ্বালানো হয়। দ্বিতীয়বার ১৯৫১ সালের ২০ ডিসেম্বর যুক্তরাষ্ট্রের আইডাহো অঙ্গরাজ্যের আর্কোর কাছাকাছি ইবিআর-১ পরীক্ষামূলক স্টেশনে বৃহৎ পরিসরে পরীক্ষার ঘটনা ঘটে। ১৯৫৪ সালের ২৭ জুন বিশ্বের প্রথম পারমাণবিক শক্তিকেন্দ্র থেকে শক্তি গ্রিডে বিদ্যুৎ উৎপাদন তৎকালীন সোভিয়েত ইউনিয়নের অবনিনিস্ক শহরে শুরু হয়।
অঁতোয়ান লাভোয়াজিয়ে
অঁতোয়ান-লোরঁ দ্য লাভোয়াজিয়ে (ফরাসি ভাষায়: Antoine-Laurent de Lavoisier, ; ২৬ আগস্ট ১৭৪৩৮ মে ১৭৯৪;) একজন ফরাসি অভিজাত এবং রসায়নবিদ। তিনি ১৮শ শতকের রসায়ন বিপ্লবের একজন কেন্দ্রীয় ব্যক্তিত্ব ছিলেন। রসায়নের ইতিহাস ও জীববিজ্ঞানের ইতিহাসের তাঁর বড় প্রভাব আছে। তাঁকে প্রায়ই "আধুনিক রসায়নের জনক" হিসেবে আখ্যা দেওয়া হয়।
এটা সাধারণভাবে স্বীকৃত যে রসায়নবিদ্যায় লাভোয়াজিয়ে-র শ্রেষ্ঠ অবদানগুলির পেছনে মূল কারণ হচ্ছে তিনি রসায়নকে একটি বৈশিষ্ট্যমূলক (qualitative) বিজ্ঞান থেকে পরিমাপমূলক (quantitative) বিজ্ঞানে রূপান্তরিত করেন। লাভোয়াজিয়ে যে আবিষ্কারটির জন্য সবচেয়ে বেশি বিখ্যাত, সেটি হল দহন প্রক্রিয়াতে অক্সিজেনের ভূমিকা নির্ধারণ। তিনিই অক্সিজেন (১৭৭৮) এবং হাইড্রোজেন (১৭৮৩) শনাক্ত ও নামকরণ করেন এবং ফ্লজিস্টন তত্ত্বের বিরোধিতা করেন। তিনি পরিমাপের মেট্রিক পদ্ধতি সৃষ্টিতে সহায়তা করেন। তিনিই সর্বপ্রথম মৌলসমূহের একটি বিস্তৃত পর্যায় সারণী নির্মাণ করেন। এছাড়া তিনি রাসায়নিক পদার্থের নামকরণের নীতিগুলির সংস্কার সাধনে সাহায্য করেন। ১৭৮৭ সালে তিনি সিলিকনের অস্তিত্ব নিয়ে ভবিষ্যৎবাণী করেন। তিনিই প্রথম গন্ধক বা সালফারকে যৌগ নয়, বরং একটি মৌলিক পদার্থ হিসেবে প্রতিষ্ঠা করেন। 
তিনি আবিষ্কার করেন যে যদিও পদার্থ তার আকৃতি বা গঠন পরিবর্তন করতে পারে, কিন্তু তার ভর সবসময় একই থাকে।
লাভোয়াজিয়ে ফ্রান্সের বেশ কিছু অভিজাত পরিষদের ক্ষমতাধর সদস্য ছিলেন। তিনি "ফের্ম জেনেরাল" নামক সংস্থার প্রশাসক ছিলেন, কিন্তু এ সংস্থাটি "অঁসিয়াঁ রেজিম" বা ফ্রান্সের তৎকালীন রাজতন্ত্রের সবচেয়ে ঘৃণ্য একটি অংশ ছিল, কেননা এটি সরকার থেকে অনেক বেশি লাভ নিত, এর চুক্তিগুলি ছিল অত্যন্ত গোপন এবং এর অস্ত্রধারী দালালরা খুবই জোরজবরদস্তি চালাত। এই সমস্ত রাজনৈতিক ও অর্থনৈতিক কর্মকাণ্ড লাভোয়াজিয়ের বৈজ্ঞানিক গবেষণার অর্থসংস্থানে সাহায্য করত। ফরাসি বিপ্লবের চরম পর্যায়ে জঁ-পল মারা তাঁকে ভেজাল তামাক বিক্রির দায়ে অভিযুক্ত করেন, এবং মারা-র মারা যাবার এক বছর পরেই লাভোয়াজিয়েকে বিচার করে গিলোটিনের মাধ্যমে তাঁর মৃত্যুদণ্ড কার্যকর করা হয়।
মোটামাথা কার্প
মোটামাথা কার্প (বৈজ্ঞানিক নাম:"Hypophthalmichthys nobilis") (ইংরেজি: Bighead carp)হচ্ছে Cyprinidae পরিবারের "Hypophthalmichthys" গণের একটি স্বাদুপানির মাছ।
চাপা রুপালি বর্ণের শরীর ছোট ছোট আঁইশ দিয়ে ঢাকা, পেট গোলগাল এবং পৃষ্ঠীদেশ ধুসর-কালো। সারা দেহে বিশেষত পৃষ্ঠদেশে কাল কাল দাগ দেখতে পাওয়া যায়।
চীনে স্বদেশীয় মিঠাপানির মাছ। ভিয়েতনামের 'রেড' নদীতে প্রাকৃতিকভাবে এ মাছ পাওয়া যায়। বাংলাদেশে এ মাছ ১৯৮১ সালে নেপাল থেকে আনা হয়। বাংলাদেশের চাষকৃত বিদেশী মাছের মধ্য এই মাছের মাথা তুলনামূলক বড় বলে সম্ভবত সেই কারণেই এর নাম বিগহেড কার্প।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
বহুভুজ
প্রাথমিক জ্যামিতিতে বহুভুজ (ইংরেজি polygon) একটি সমতল আকৃতি। সসীমসংখ্যক কিছু রেখাংশ একে অপরের সাথে শৃঙ্খলার মত যুক্ত হয়ে একটি বদ্ধ ক্ষেত্র তৈরি করলে একটি বহুভুজ সৃষ্টি হয়। রেখাংশগুলিকে বহুভুজটির "বাহু" বলে ডাকা হয়। আর দুইটি বাহু একে অপরের সাথে যে বিন্দুতে মিলিত হয়, তাকে শীর্ষবিন্দু বা শীর্ষ বলা হয়। বহুভুজের অন্তর্ভাগকে কখনও কখনও এর "দেহ" ডাকা হয়। একটি "ক"-ভুজ হচ্ছে ক-সংখ্যক বাহুবিশিষ্ট একটি বহুভুজ। যেমন একটি ত্রিভুজ হল একটি ৩-ভুজ। বহুভুজ একটি দ্বিমাত্রিক ধারণা।
বহুভুজের প্রাথমিক জ্যামিতিক ধারণাটিকে অনেক বিশেষায়িত উদ্দেশ্যে পরিবর্তন করে নেওয়া হয়েছে। গণিতবিদেরা প্রায়ই এমন সব বহুভুজ নিয়ে কাজ করেন, যেগুলি সরল এবং নিজেকে নিজেই ছেদ করে না।
একটি সুষম বহুভুজের ক্ষেত্রফলformula_1যেখানে formula_2 হল বাহুর সংখ্যা,a হল কেন্দ্র হতে বাহুর দূরত্ব
ছোট পিয়ালী
ছোট পিয়ালী (বৈজ্ঞানিক নাম:"Aspidoparia jaya") (ইংরেজি: jaya) হচ্ছে Cyprinidae পরিবারের "Aspidoparia" গণের একটি স্বাদুপানির মাছ।
দেহ প্রায় চোঙাকৃতির ও লম্বা। মুখ ছোট ও অবনত। তুণ্ড ভোঁতা। রুপালি বর্ণের শরীর কিন্তু কালচে রঙের হয়।
ভারত, বাংলাদেশ, আফগানিস্তান, নেপালে অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
সিরাজউদ্দীন আহমেদ
সিরাজউদ্দীন আহমেদ (জন্ম: অজানা - মৃত্যু: ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
সিরাজউদ্দীন আহমেদের জন্ম নরসিংদী জেলার সদর উপজেলার পাঁচদোনা ইউনিয়নের নেহাব গ্রামে। সাত ভাইবোনের মধ্যে তিনি ছিলেন সবার ছোট। তাঁর বাবার নাম মো. জোবেদ আলী এবং মায়ের নাম ঘোষেদা বেগম। তাঁর স্ত্রীর নাম আলেয়া বেগম। তাঁর চার ছেলে এক মেয়ে।
১৯৭১ সালে সিরাজউদ্দীন আহমেদ চাকরি করতেন পাকিস্তান নৌবাহিনীতে। ফেব্রুয়ারি মাস থেকে তিনি ছুটিতে বাড়ি ছিলেন। ছুটি শেষ হলেও চাকরিতে আর যোগ দেননি। মুক্তিযুদ্ধ শুরু হলে যুদ্ধে দেন। প্রতিরোধযুদ্ধকালে নরসিংদীর পাঁচদোনার যুদ্ধে তিনি সক্রিয়ভাবে অংশ নেন। এই যুদ্ধের পর তিনি স্থানীয় ছাত্র-যুবকদের সংগঠিত করে প্রশিক্ষণ দিতে থাকেন। নরসিংদীর পতন হলে তিনি সংগঠিত ছাত্র-যুবকদের সঙ্গে নিয়ে ভারতে যান। কয়েক দিন পর এলাকায় ফিরে স্থানীয় আরও কিছু ছাত্র-যুবককে সংগঠিত করে প্রশিক্ষণের জন্য ভারতে পাঠান। তাঁরা ভারত থেকে প্রশিক্ষণ নিয়ে ফিরে এসে তাঁর অধীনে গেরিলা যুদ্ধ করেন। নরসিংদী সদর থানা ও এর আশপাশ এলাকায় অনেক যুদ্ধে তিনি অংশ নেন।
১৯৭১ সালের ১৩ আগস্ট নরসিংদী জেলার অন্তর্গত জিনারদী (ঘোড়াশালের পাশে) পাকিস্তান সেনাবাহিনী এখানে একটি ক্যাম্প স্থাপন করে। ১৩ আগস্ট দুপুরে মুক্তিযোদ্ধারা জিনারদীতে আক্রমণ করেন। আড়াই ঘণ্টা যুদ্ধের পর ১৫ জন পাকিস্তানি সেনা মুক্তিযোদ্ধাদের কাছে আত্মসমর্পণ করে। সাতজন পালিয়ে যায়। একজন নিহত হয়। এরপর মুক্তিযোদ্ধারা জিনারদী রেলস্টেশন ধ্বংস করেন। এই যুদ্ধে সিরাজউদ্দীন আহমেদ অসীম সাহস ও বীরত্ব এবং কৌশল প্রদর্শন করেন। তাঁরা ছিলেন মাত্র কয়েকজন। মূলত তাঁর কৌশলী ভূমিকার জন্যই পাকিস্তানি সেনারা সেদিন পরাজিত হয়। সিরাজউদ্দীন আহমেদের নেতৃত্বে মুক্তিযোদ্ধারা অতর্কিতে আক্রমণ চালালেন পাকিস্তান সেনাবাহিনীর ক্যাম্পে। আকস্মিক আক্রমণে হকচকিত পাকিস্তানি সেনারা। কিছুক্ষণ পর তাদের দিক থেকে শুরু হলো প্রতিরোধ। তুমুল যুদ্ধ চলতে থাকল। আড়াই ঘণ্টা ধরে চলা যুদ্ধে শেষ পর্যন্ত মুক্তিযোদ্ধারাই বিজয়ী হলেন। 
এ যুদ্ধ নিয়ে মুক্তিবাহিনীর ২ নম্বর সেক্টরের অধিনায়ক খালেদ মোশাররফ জানিয়েছিলেন, আগস্ট মাসের ১৩ তারিখে আমাদের একটি গেরিলা দল পাকিস্তানি সেনাদের জিনারদী ক্যাম্প আক্রমণ করে। আড়াই ঘণ্টা যুদ্ধের পর একজন নিহত, ১৫ জন আত্মসমর্পণ করে। সাতজন পালিয়ে যায়। গেরিলারা জিনারদী রেলস্টেশন সম্পূর্ণভাবে ধ্বংস করে দেয়। টেলিফোন যোগাযোগও তারা ধ্বংস করে। টিকিট ও অন্যান্য কাগজপত্র জ্বালিয়ে দেয়। ক্যাম্প থেকে আমাদের গেরিলারা একটি হালকা মেশিনগান, ১১টি রাইফেল, হালকা মেশিনগানের ৪৫০০ গুলি, ১টি স্টেনগান ও ১০০ রাউন্ড গুলি, ১০টি বেল্ট, ২৬ জোড়া বুট, ১৭ ক্যান আটা, ১১ পেটি দুধ ও আরও জিনিসপত্র উদ্ধার করা হয়।
জেজে লালপেখলুয়া
জেজে লালপেখলুয়া (জন্ম - ৭ জানুয়ারি ১৯৯১) একজন পেশাদার ভারতীয় ফুটবলার যিনি চেন্নাইয়ান এফসির হয়ে খেলেন।
মোরারী
মোরারী (বৈজ্ঞানিক নাম:"Aspidoparia morar") (ইংরেজি: Aspidoparia)হচ্ছে Cyprinidae পরিবারের "Aspidoparia" গণের একটি স্বাদুপানির মাছ।
দেহ লম্বা এবং প্রায় চোঙাকৃতির। মুখ অবতল; চোয়াল ছোট, নিম্নচোয়ালে অর্ধচন্দ্রাকৃতির ও তীক্ষ্ণ একটি অস্থিগঠিত ধার বিদ্যমান। পাখনাগুলো হলুদ বর্ণের।
এই প্রজাতির মাছ বাংলাদেশ, ভারত, শ্রীলংকা, পাকিস্তান, ইরান, আফগানিস্তান, নেপাল, মায়ানমার, থাইল্যান্ড এ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অসীম রায়
অসীম রায় () (৭ মার্চ ১৯২৭ - ৩ এপ্রিল ১৯৮৬) একজন বাঙালি সাহিত্যিক ও প্রথিতযশা সাংবাদিক।
অসীম রায়ের জন্ম ভোলা, বরিশাল জেলায়। পিতার নাম ছিল ভবেশচন্দ্র রায়। মাতা জ্যোৎস্না দেবী । ১৯৩৮ সালে জলপাইগুড়ি থেকে কলকাতায় এসে ভবানীপুর মিত্র ইনস্টিটিউশনে সপ্তম শ্রেণীতে ভর্তি হন। ১৯৪৬ সালে কলকাতার প্রেসিডেন্সী কলেজ থেকে ইংরিজি অনার্স সহ স্নাতক । ছাত্রাবস্থায় ১৯৪৬ সালের ২৯ জুলাই ডাক ও তার বিভাগের ধর্মঘটের সমর্থনে মিছিলে যোগ দেন। ১৯৪৮ সালে কলকাতা বিশ্ববিদ্যালয় থেকে ইংরিজি সাহিত্যে স্নাতকোত্তর ডিগ্রি লাভ, স্বর্ণপদক সহ।
দ্য স্টেটসম্যান ইংরাজী দৈনিকের সম্পাদনার মাধ্যমে তার সাংবাদিক জীবন শুরু হয়। প্রকাশকালের শুরু থেকে তিনি এখানে সাংবাদিকতা করেছেন।।
অসীম রায়ের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তাঁর উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত পাঠকমহলে। তাঁর প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'একালের কথা (অক্টোবর ১৯৫৭)', 'দেশদ্রোহী (চৈত্র ১৩৬৮)' এবং 'আবহমানকাল (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'অনি(১৯৫২)', না (১৯৫২),ধোয়া-ধুলো-নক্ষত্র (১৯৫৬), সলবেলো বাড়ীওয়ালা বাংলাদেশ (১৯৫৮), । নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তাঁর গল্প 'অসংলগ্ন কাব্য (১৯৭৩)' এক মর্মস্পর্শী আখ্যান পেশ করে সেই সময়ের দলিল হিসেবে।
সাহিত্যিক অসীম রায় ৩ এপ্রিল ১৯৮৬ খৃষ্টাব্দে মারা যান।
http://www.livemint.com/Leisure/vkDcqx0dMd93NdIwpgAMQI/Unspoken-words-ticking-clocks.html
শামীম ওসমান
শামীম ওসমান একজন বাংলাদেশী রাজনীতিবিদ। ।
শামীম ওসমান রাজনৈতিক জীবনে বাংলাদেশ আওয়ামী লীগের সদস্য।
তার বাবা এ কে এম শামসুজ্জোহা একজন সংসদ সদস্য ছিলেন। তার ভাই নাসিম ওসমান ও সেলিম ওসমানও সংসদ সদস্য।
অপর্ণা দত্ত গুপ্তা
অপর্ণা দত্ত গুপ্তা হলেন এক জন ভারতীয় মহিলা বিজ্ঞানী।তিনি এক জন শিক্ষিকা প্রাণী বিজ্ঞান ও স্কুল অফ লাইফ সাইন্স, হায়দ্রাবাদ বিশ্ববিদ্যালয়। তিনি উদ্ভিদবিদ্যা, ডোভলপমেন্ট বোটানি,এন্ডোক্রিনোলজি প্রভৃতি বিষয়ে গবেষনা করেছে।তিনি পতঙ্গের শারীবিদ্যা, কীটপতঙ্গ নিয়ন্তন প্রভৃতি বিষয়ে গবেষনা পত্র তৈরি করেছেন।তার সবচেয়ে উল্লেখ যোগ্য কাজ হল "পতঙ্গের ফ্যাট বডি" বিষয়ক গবেষনা।
তিনি তার পি.এইডি ডিগ্রি লাভ করেন বারাণসি হিন্দু বিশ্ববিদ্যালয় থেকে।তিনি বর্তমানে আইএনএসএ, এনআইএসআই এবং আইএএসসি ওর সদস্যা।
তিনি এক জন ফুলব্রাইট স্কোলার এবং ভিজিটিং সাইন্সটিস্ট হিসাবে ১৯৮৪-১৯৮৫ সালে মার্কিন যুক্তরাষ্ট্রের মারকুয়েটা বিশ্ববিদ্যালয়ে কাজ করেছেন।২০০৩ সাল থেকে ২০০৭ সাল পর্যন্ত অপর্ণা দত্ত গুপ্তা হায়দ্রাবাদ বিশ্ববিদ্যালয়-এর প্রাণীবিদ্যা বিভাদের প্রধান হিসাবে নিযুক্ত ছিলেন।
তিনি বহু পুরষ্কার ও সদস্য পদ লাভ করেছেন।
নিজাম উদ্দিন হাজারী
নিজাম উদ্দিন হাজারী (জন্ম: ১লা জানুয়ারি ১৯৬৬) হলেন ফেনী জেলায় বসবাসকারী একজন রাজনীতিবিদ ও সংসদ সদস্য। তিনি বাংলাদেশের দশম সংসদ নির্বাচনে ফেনী-২ আসন থেকে নির্বাচিত হন।
নিজাম হাজারী ১৯৬৬ সালের ১লা জানুয়ারি জন্মগ্রহন করেন। তার পিতার নাম লমী হাজারী। তিনি জয়নাল হাজারীর জ্যাঠাতো ভাই। তিনি ফেনী কমার্স কলেজ থেকে বিকম পাস করেন।
নিজাম হাজারী চট্টগ্রাম কমার্স কলেজের ছাত্র থাকাকালীন সময়ে জয়নাল হাজারীর ছত্রছায়ায় রাজনীতিতে জরিয়ে পরেন। ১৯৯২ সালের ২২ মার্চ তিনি প্রথম কারাগারে যান। ২০১১ সালের ১৮ জানুয়ারির নির্বাচনে ফেনী পৌরসভার মেয়র নির্বাচিত হন তিনি। ২০১২ সালে তিনি ফেনী জেলা আওয়ামীলীগ এর সাধারণ সম্পাদকের দায়িত্ব পান। ২০১৪ সালের ৫ জানুয়ারি দশম জাতীয় সংসদ নির্বাচনে ফেনী-২ থেকে তিনি বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে নিজাম হাজারী আওয়ামী লীগের মনোনয়নে আবারও প্রার্থী হন।
অশিমা আনন্দ
২৭ জুলাই ১৯৫০ সালে অশিমা আনন্দ দিল্লিতে জন্ম গ্রহন করেন।এর পর বিদ্যালয়ের পড়াশোনা করেন দিল্লি ও শ্রীনগরে।. ।এর পর তিনি ১৯৬৯ সালে মিরান্ড হাউস কলেজ থেকে বি.এসসি ডিগ্রি , ১৯৭১ সালে জুয়োলোজি বিষয়ে এম.এসসি ডিগ্রি ও ১৯৭৮ সালে পি.এইচডি ডিগ্রি লাভ করেন বল্লোভভাই প্যাটেল চেস্ট ইন্সটিটিউট থেকে দিল্লি বিশ্ববিদ্যালয়-এর অধিনে।
অরিন্দম শীল
অরিন্দম শীল (জন্ম ১৯৬৪) একজন ভারতীয় চলচ্চিত্র অভিনেতা, পরিচালক এবং প্রযোজক। তার পরিচালিত উল্লেখযোগ্য চলচ্চিত্রগুলো হলো: "আবর্ত", "এবার শবর", "হর হর ব্যোমকেশ" ও "ঈগলের চোখ"।
১৯৬৪ সালের ১২ই মার্চ শীল উত্তর কলকাতার এক ঐতিহ্যবাহী যৌথ পরিবারে জন্মগ্রহণ করেন। তিনি কলকাতার সেন্ট জোসেফস কলেজ ও সেন্ট জেভিয়ার্স কলেজ থেকে আইসিএসই, আইএসসি এবং বিকম (অনার্স) সমাপ্ত করেন। পরে কলকাতা বিশ্ববিদ্যালয়ের ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট থেকে এমবিএ ডিগ্রি নেন। অভিনেতা হবার জন্যে তিনি আমেরিকায় পিএইচডির সুযোগ ত্যাগ করেন। ২০১২ সালে তার পরিচালিত প্রথম চলচ্চিত্র "আবর্ত" দর্শক-সমালোচকদের কাছে সমাদৃত হয়। এরপর থেকে শীল এবং তার কোম্পানি নাথিং বিয়ন্ড সিনেমা একের পর এক নির্মাণ করেছে "দ্য বং কানেকশন", "ভায়া দার্জিলিং", "০৩৩", "ব্রেক ফেল", "শুকনো লঙ্কা", "নোবেল চোর", "কাহানি", "সানডে", "ডিটেকটিভ ব্যোমকেশ বক্সী", "টিইথ্রিএন", "মেরি পেয়ারি বিন্দু" এবং অন্যান্য।
রাজেশ্বরী চট্টোপাধ্যায়
রাজেশ্বরী চট্টোপাধ্যায় (জন্ম:২৪ জুলাই ১৯৯২২-মৃত্যু:৩ সেপ্টেম্বর ২০১০) হলেন এক জন ভারতীয় প্রোফেসর ও বিজ্ঞানী।তিনি কর্ণাটক-এর প্রথম মহিলা ইঞ্জিনিয়ার।তিনি ব্যঙ্গালোর এর " ইন্ডিয়ান ইস্টিটিউট অফ সাইয়েন্স" এ নিযুক্ত ছিলেন টেইনার বা শিক্ষিকা হিসাবে।তিনি এক জন ইলেক্ট্র কোমোনিকেশন ইঞ্জিনিয়ারিং এর চেয়ারপার্স হিসাবে যুক্ত ছিলেন।
২৭ জুলাই ১৯২২ সালে রাজেশ্বরী চট্টোপাধ্যায় ব্রিটিশ ভারত এর অধুনা কর্ণাটক রাজ্যে জন্ম গ্রহন করেন।তিনি তার ঠাকুমার তৈরি "স্পোশাল ইংলিস স্কুল" এ পড়াশোনা শুরু করেন।এর পর তিনি বিদ্যালয়ের পড়াশোনা শেষ করে ব্যঙ্গালোর এর "সেন্টার কলেজ অফ ব্যাঙ্গালোর" মহাবিদ্যালয়ে ভর্তি হন।ওই কলেজ থেকে তিনি বি.এসসি ও এড.এসসি ডিগ্তি লাভ করেন।তিনি ওই দুই পরীক্ষায় মহিশূর বিশ্ববিদ্যালয় এর মধ্যে প্রথম স্থান অধিকার করেন
১৯৫৩ সালে পিএইচডি ডিগ্রি লাভের পর তিনি ভারতে ফিরে এসে ব্যঙ্গালোর শহরের ইন্ডিয়ান ইন্টিটিউট অস সাইন্স এ একজন কর্মী হিসাবে যোগদেন।কই বছরে ইন্ডিয়ান ইন্টিটিউট অব সাইন্সয়ের কর্মী শিশির কুমার চট্টোপাধ্যায় মহাশয়ের সঙ্গে বিবাহ করেন।রাজেশ্বরী চট্টোপাধ্যায় ও তার স্বামী শিশির কুমার চট্টোপাধ্যায় মাইক্রোওয়েভ ইঞ্জিনিয়ারিং এর উপর গবেষনা শুরু করেন।তারা একটি গবেষনাগার গড়ে তোলেন মাইক্রোওয়েভ গবেষনার জন্য।.
একই সময়ে তিনি প্রোফেসর ও ইলেকট্রো কমিউনিকেশন ইঞ্জিনিয়ারিং বিভাগের চেয়ার পার্সন হিসাবে নিযুক্ত হন।তিনি প্রধানত ম্যাগনেটিক থিয়োরি,মাইক্রোওয়েভ টেকনোলজি,ইলেক্ট্রন টিউব সার্কিট, বিষয়ে শিক্ষাদান করতেন।এর পর কিছু বছর ধরে তিনি ২০ জনের করে পিএইচডি টিমের মেন্টর হিসাবে নিযুক্ত ছিলেন।তিনি ১০০ টির বেশি গবেষনা পত্র প্রকাশ করেছেন এবং কনেক গুলি বই লিখেছেন।
১৯৫৩ রাজেশ্বরী চট্টোপাধ্যায় বিবাহ বন্ধনে আবদ্ধ হন ইন্ডিয়ান ইন্সিটিউট ও সাইন্স এর প্রোফেসর শিশির কুমার চট্রোপাধ্যায়ের সঙ্গে।তাদের কন্যা ইন্দিরা চট্টোপাধ্যায় ইলেক্ট্র ও বায়োমেডিক্যেল ইঞ্জিনিয়ার এর প্রোফেসর হিসাবে নিযুক্ত রয়েছে নেভাদা বিশ্ববিদ্যালয়ে,রেনো, ইউএসএ।
বেশবারমাক
বিশবারমাকবা বেশবারমাক (, , বাশকির; бишбармаҡ, "bişbarmaq"
, তাতার — "পাঁচ আঙুল") হচ্ছে মধ্য এশিয়ার যাযাবর তুর্কি জাতির জাতীয় খাবার।
বেশবারমাক অর্থ পাঁচ আঙুল। যাযাবরেরা হাত দিয়ে এই খাবার খায় বলে এর নাম এরকম। সিদ্ধ মাংসকে ছুরি দিয়ে সরু করে কাটা হয়। এরপর সিদ্ধ নুডলসের সাথে মিশিয়ে পেয়াজের সস দেওয়া হয়। বড় গোল গামলায় সাধারণত এটা পরিবেশন করা হয়। সাথে কেসে নামক বাটিতে শর্পা নামে 'ভেড়ার মাংসের ঝোল' পরিবেশন করা হয়। সাধারণত বেসবারমাকের পরে সর্পা পরিবেশন করা হয়।
বিশবারমাক তৈরীতে বিশেষ সরঞ্জামের প্রয়োজন নেই। মাংস এবং নুডলস সিদ্ধ করার জন্য একটি পাত্র প্রয়োজন হয়। পাশাপাশি প্রয়োজন হয় পাস্তা প্রস্তুত করার জন্য একটি রোলিং পিন এবং ছুরি। বিশবারমাক একটি সহজ পদ। খু সহজে তৈরি করা যায়। প্রাথমিকভাবে মাংস সিদ্ধ করা হয়। বিশবারমাক মূল সংস্করণে ঘোড়ার মাংস, কেজি এবং সুজুক (ঘোড়া মাংসের পণ্য), মেষশাবকের র‌্যাক ব্যবহৃত হতো। এটা ঋতুর সঙ্গে পরিবর্তিত হতে পারে। উষ্ণ ঋতুতে বিশবারমাক সাধারণত মাংসের ভেড়ার মাংস ব্যবহার করে রান্না করা হয়। একই সময়ে ময়দা, পানি এবং ডিম ও লবন ব্যবহার করে খামির তৈরী করে ৪০ মিনিট রেখে দিতে হয়। মাংসের ঝোলে নুডলস ৫-১০ মিনিট সিদ্ধ করা হয়। সিদ্ধ নুডলস এবং ছোট করে কাটা মাংস তবক নামের পাত্রে পেয়াজ, লবন ও গরম মাংসের ঝোল দিয়ে তৈরী সস চুক বা তুজদুক নামের সস দিয়ে দেয়া হয়। সব কিছু এলোমেলোভাবে মিশয়ে দেয়া হয়। বিশবারমাকে ভালোভাবে টুকরো করা মাংসের ব্যবহার মুরুব্বী ও অতিথিদের প্রতি সম্মান হিসেবে গণ্য হয়। উপস্থাপনাও গুরুত্বপূর্ণ। আতিথেয়তা মধ্য এশিয়ায় খুবই গুরুত্বপূর্ণ। অতিথিদের একটি খালি টেবিলে বসতে আমন্ত্রণ জানানো হয় না। তবে সব অতিথি আসরে একত্রিত হওয়ার পরেই শুধুমাত্র বিশবারমাক পরিবেশন করা হয়। এটা একমাত্র খাবার যা এখনো যাযাবর পরিচয় ধরে রেখেছে কিন্তু কেউই একে তুচ্ছ করে দেখে না।
সামাজিক কাঠামোর ভিত্তিতে লিঙ্গ, বয়স এবং পদমর্যাদার উপর নির্ভর করে মাংসের বিভিন্ন অংশ দিয়ে তৈরী বিশবারমাক পরিবেশন করা হয়। বিশেষ অনুষ্ঠানগুলিতে একটি মেষের মাথা টেবিলের উপর পরিবেশিত হয়। এটি সবচেয়ে সম্মানিত ব্যক্তিকে পরিবেশন করা হয় এবং তিনি এর থেকে টুকরো কেটে অন্যান্য খাবারের সংগে অন্যদেরকে পরিবেশন করা হয়।
শর্বা
শর্বা, শোর্বা বা শোরবা হচ্ছে একধরণের স্যুপ বা জাউ যা বলকান অঞ্চল, উত্তর আফ্রিকা, পূর্ব ইউরোপ, মধ্য এশিয়া, দক্ষিণ এশিয়া , এবং মধ্যপ্রাচ্যের কুইজিনে পাওয়া যায়।
"শোরবা" শব্দটি এসেছে ফার্সি شور "শোর" ("লোনা") এবং با "বা" ("জাউ") -এর যোগসুত্রে।
ভাষাভেদে এর বিভিন্নভাবে উচ্চারণ হয়ে এসেছে। আসল শব্দ শোর্বা () থেকে "শোরিবা" (), "শোরওয়া" (), "শোর্ব্" (), "শুর্পা" (), "শোর্পা" (),"চোর্বা" (), "শোর্পো" () এবং "সোর্পা" ()। দক্ষিণ এশিয়ায় শোরবা হিন্দিতে () এবং উর্দুতে () ঝোল বা স্যুপ উভয়কেই বোঝায়।
বেতাগী গ্রামার স্কুল
বেতাগী গ্রামার স্কুল বাংলাদেশের চট্টগ্রাম জেলার একটি শিক্ষা প্রতিষ্ঠান।
এটি চট্টগ্রাম জেলার অন্তর্গত রাঙ্গুনিয়া উপজেলার বেতাগী ইউনিয়নের কাউখালী গ্রামে অবস্থিত। কর্ণফুলি নদীর তীরে মনোরম পরিবেশে এই স্কুলের অবস্থান।
বেতাগী গ্রামার স্কুল ২০০৬ সালে প্রতিষ্ঠিত হয়। জনাব মুহাম্মদ শাহাজাহান তাঁর পিতা জনাব আলহাজ্ব শামসুল হকের দানকৃত জমির উপর এ বিদ্যালয়টি প্রতিষ্ঠা করেন। ২০০৭ সালের ১ জানুয়ারি থেকে মূল শিক্ষা কার্যক্রম শুরু হয়। বিদ্যালয়ের প্রতিষ্ঠাতা প্রধান শিক্ষক ছিলেন চট্টগ্রামের জেএম সেন উচ্চ বিদ্যালয়ের প্রাক্তন প্রধান শিক্ষক জনাব আলহাজ্ব আবুল হাশেম। প্রতিষ্ঠালগ্নে এটি একটি প্রাথমিক পর্যায়ের কিন্ডারগার্টেন হিসেবে প্রতিষ্ঠিত হয় এবং ২০১১ সালে ষষ্ঠ শ্রেণীতে শিক্ষার্থী ভর্তির মাধ্যমে নিম্ন মাধ্যমিক পর্যায়ে প্রতিষ্ঠানটিকে উন্নীত করা হয়। প্রতিষ্ঠাকাল থেকেই এ প্রতিষ্ঠান সফলতার সাথে সুনাম অর্জন করে আসছে।
সফলতার অগ্রযাত্রায় দুরন্ত সারথি...
বিদ্যালয় পরিচালনার জন্য বিদ্যালয়ের প্রতিষ্ঠাতা পরিচালক জনাব মুহাম্মদ শাহজাহানকে সভাপতি করে ১৩ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষিকা জনাবা আফরোজা সুলতানা। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বেতাগী গ্রামার স্কুল ভবনটি একটি দ্বিতল ভবন। এতে একটি প্রধান শিক্ষকের কার্যালয়, একটি শিক্ষক মিলনায়তন, একটি হলরুম ও সাতটি শ্রেণীকক্ষ রয়েছে। এর সামনে ছাত্র-ছাত্রীদের খেলাধুলার জন্য একটি মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে প্লে গ্রুপ থেকে অষ্টম শ্রেণী পর্যন্ত পাঠদান করা হয়। প্রায় দুই শতাধিক শিক্ষার্থী বর্তমানে এ বিদ্যালয়ে অধ্যয়নরত আছে।
বিগত বছরের জেএসসি এবং পিএসসি পরীক্ষায় পাশের হার ১০০%। এছাড়া প্রত্যেক বছর জেএসসি ও পিএসসি পরীক্ষায় জিপিএ ৫ সহ ট্যালেন্টপুল ও সাধারণ গ্রেডে বৃত্তিলাভ করে উপজেলায় শীর্ষস্থানীয় শিক্ষা প্রতিষ্ঠানগুলোর তালিকায় রয়েছে প্রতিষ্ঠানটি। পাশাপাশি রাঙ্গুনিয়া কিন্ডারগার্টেন অ্যাসোসিয়েশন বৃত্তি সহ বিভিন্ন বেসরকারি বৃত্তি পরীক্ষায় অংশগ্রহণ করে ট্যালেন্টপুল সহ বিভিন্ন গ্রেডে প্রত্যেক বছর বৃত্তি পেয়ে আসছে এ প্রতিষ্ঠানের শিক্ষার্থীরা।
অন্নাপূর্ণি সুব্রমনিয়াম
অন্নাপূর্ণি সুব্রমনিয়াম হলেন এক জন ভারতীয় মহিলা জ্যোতিঃষ বিজ্ঞানী।তিনি ব্যাঙ্গালোরের "ইন্ডিয়ান ইন্সটিটিউট অফ অ্যাস্টফিজিক্স" এর যুক্ত রয়েছে।তিনি "তারা গুচ্ছ ও তারাদের জন্ম" এই বিষয়ে কাজ করছেন।.
অন্নাপূর্ণি সুব্রমনিয়াম বিদ্যালয়ের পড়াশোনা শেষ করে ভর্তি হন ভিক্টোরিয়া কলেজ, পালাক্কাড।এর পর তিনি পি.ওইচডি ডিগ্রি লাভ করেন "ইন্ডিয়ান ইন্সটিটিউট অফ অ্যাস্টোফিজিক্স" ব্যঙ্গালোর থেকে ১৯৯৬ সালে।.
অন্নপূর্ণি সুব্রমনিয়ান ইন্ডিয়ান ইন্সটিটিউট অফ সায়েন্স এ ১৯৯০-১৯৯৬ সাল পর্যন্ত গবেষনা করেছেন।এর পর তিনি ১৯৯৮ সালে পোস্ট ডিরেক্টর হিসাবে নিযুক্ত হন এই প্রতিষ্ঠানে।বর্তমানে তিনি বিজ্ঞানী হিসাবে কাজ করে চলেছেন।তিনি ইন্টারন্যাশোনাল অ্যাস্টনমিক্যাল ইউনিয়ন এর সদস্যা।
অন্নাপূর্নি সুব্রমনিয়াম এর প্রধান গবেষনার বিষয়-
কাঁটা মান্দার
কাঁটা মান্দার হল বৃক্ষ জাতীয় সপুষ্পক উদ্ভিদ বিশেষ। এর (বৈজ্ঞানিক নাম: "erythrina fusca")। এটি Fabaceae পরিবারের সদস্য। এই গাছ মাদার ও পানিয়া মান্দার নামেও পরিচিত।
বাংলা, গাঙ্গেয় সমভূমি অঞ্চল ও মায়ানমার এর আদি আবাস। বাংলাদেশে গাছটি বরিশাল, পটুয়াখালী, ভোলা, বরগুনা, কক্সবাজার, নোয়াখালী ও গঙ্গার নিম্ন এলাকায় বেশি দেখা যায়। দক্ষিণাঞ্চল ছাড়াও এটি বাংলাদেশের মধ্যাঞ্চলের একটি পরিচিত উদ্ভিদ।
এটি নরম কাণ্ডবিশিষ্ট বৃক্ষ। অসংখ্য কালো বর্ণের কাঁটা দ্বারা কান্ড পরিবেষ্টিত। শাখা-প্রশাখা ফ্যাকাশে ধূসর। বাকল গভীরভাবে ফাটা। পাতা সবুজ রঙের। দীর্ঘদিন পর হলদে হয়ে ঝরে পড়ে। শাখার আগায় ফুলের মঞ্জরি হয় এবং একটি মঞ্জরিতে একাধিক ফুল থাকে। বসন্তের শুরুতে ফাল্গুন মাসে গাছে ফুল আসে। ফুল টকটকে লাল (সিঁদুরে রঙ) এবং উজ্জ্বল বর্ণের, ৩.৪—৪.৩ সেন্টিমিটার লম্বা। ফল পড, পাকলে বহিত্বক ফেটে বীজ চারদিকে ছড়িয়ে পড়ে। বীজ কালো, বৃক্কাকার ও মসৃণ।
বাড়ির চারপাশে বেড়া দিতে, জ্বালানি কাঠ হিসেবে ও মাছের ঝাউ (পুকুর কিংবা নদীর অগভীর অংশে মাছ ধরার জন্য গাছের ডাল দিয়ে তৈরি আবাস) দেওয়ার কাজে এ গাছের ডাল ব্যবহার করা হয়। এছাড়াও দেশলাই তৈরিতে এই গাছ ব্যবহৃত হয়। পাকা তেঁতুল, সরিষার তেল ও মান্দারের লাল ফুল চটকিয়ে এক প্রকার চাটনি তৈরি করা হয়, যা বরিশাল এলাকায় ‘তেঁতুল বানানি’ নামে পরিচিত। কাঁটা মান্দার ফুল গ্রামের কিশোর-কিশোরীদের কাছে অতি প্রিয়। ফাল্গুন মাসে গো শালিক পাখি বাসা তৈরির জন্য এ গাছটিকে বেছে নেয়।
বীজের মাধ্যমে এই গাছের বংশবিস্তার হয়। এছাড়া কলমের মাধ্যমেও এর চারা তৈরি করা যায়। বুনো গাছ হওয়ার কারনে যত্ন করার প্রয়োজন হয় না। কাঁটা মান্দার স্বাদু পানি ও জোয়ার-ভাটা এলাকায় ভালো জন্মে। এরা জলের কাছের ঝোপঝাড়ে বেড়ে ওঠে এবং কেটে না ফেললে অনেক বছর বাঁচে।
মেহগনি, শিশুসহ আগ্রাসী প্রজাতির গাছের কারণে এ গাছ ধীরে ধীরে গ্রামবাংলা থেকে হারিয়ে যাচ্ছে। তাছাড়া ইটের ভাটায় কাঠের জোগান ও দেশলাই তৈরিতে ব্যবহৃত হওয়ার কারণে পরিণত বয়সের কাঁটা মান্দার দেখা খুবই দুর্লভ।